Cezaya hîrê serran û şeş mengan a ke bi îdîaya Erdoganî rê heqeret kerdo dîyaye Hemserekê HDPyî yê verênî Selahattîn Demîrtaşî ameye tesdîqkerdene.
Hemserekê Pêroyî yê HDPyî Selahattîn Demîrtaş ke sey rehînî zîndan de yeno tepiştene, seba ke serra 2015î de eşkerayîyêke de qisey kerd derheqê ci de dewa ameybî akerdene û bi îdîaya Serekkomarê Tirkî Tayyîp Erdoganî rê heqeret kerdo cezaya hîrê serran û şeş mengan dîyayebî ci. Daîreyê Ceza yê 2. Mehkemeya Edlîye ya Herême ya Îstanbulî cezaya ke dîyaye Demîrtaşî tesdîq kerde.
